
90 DR 30.6.2009 

 
 

Bahagian III rang undang-undang fasal 6 hingga fasal 13 mengandungi 
peruntukan berkaitan dengan hal-hal kewangan Bank Negara Malaysia, termasuklah 
penubuhan Kumpulan Wang Rizab Am dan pembayaran dividen kepada kerajaan daripada 
untung bersih BNM.  

Bahagian IV rang undang-undang fasal 14 hingga 21 mengandungi Peruntukan 
Tadbir Urus BNM, antaranya ialah penubuhan Lembaga Pengarah yang akan mengawasi 
urusan BNM dan peruntukan berhubung pelantikan Gabenor dan Timbalan Gabenor.  

Bahagian V rang undang-undang fasal 22 hingga 26 memperuntukkan fungsi 
operasi monetari BNM, bahagian ini juga memperuntukkan Penubuhan Jawatankuasa 
Dasar Monetari, jawatankuasa yang bertanggungjawab untuk merumuskan dasar monetari 
dan dasar operasinya. Selain daripada itu bahagian ini juga membuat peruntukan bagi 
penyiaran pernyataan dasar monetari.  

Bahagian VI Rang Undang-undang, fasal 27 hingga 50, menetapkan kuasa, fungsi 
dan operasi BNM dalam menggalakkan kestabilan kewangan. Bab 1 mengandungi autoriti 
BNM dalam mencapai matlamatnya, dalam menggalakkan kestabilan kewangan antaranya 
termasuklah kuasa untuk mendapatkan maklumat, mengeluarkan perintah, memberi 
bantuan mudah tunai dan kuasa resolusi.  

Bab 2 memberi kuasa kepada BNM untuk mengeluarkan peraturan dan garis 
panduan bagi pasaran wang, pasaran pertukaran asing, atau pasaran bagi terbitan yang 
berkaitan dengan mata wang, sekuriti dan instrumen kewangan lainnya diniagakan dalam 
pasaran-pasaran berkenaan. Sementara itu bab tiga berkenaan perkhidmatan kewangan 
dan fungsi lain termasuklah penubuhan Biro Kredit dan Badan Korporat untuk tujuan 
tertentu. 

Bahagian VII rang undang-undang, fasal 51 hingga fasal 60 memperkatakan 
tentang perniagaan kewangan Islam antara lainnya, bahagian ini menjelaskan mengenai 
fungsi Majlis Penasihat Syariah dan peranan BNM dalam mempromosi Malaysia sebagai 
Pusat Kewangan Islam Antarabangsa.  

Bahagian VIII rang undang-undang fasal 61 hingga fasal 66 memperkatakan 
mengenai mata wang termasuk dalam bahagian ini, adalah kuasa BNM untuk 
mengeluarkan mata wang seta menjalankan operasi pertukaran asing.  

Bahagian IX rang undang-undang fasal 67 hingga 68 memperuntukkan mengenai 
Rizab Luar Negara, bahagian ini menjelaskan tanggungjawab BNM dalam memegang dan 
menguruskan untuk mendapatkan maklumat, mengeluarkan perintah, memberi bantuan 
mudah tunai dan kuasa resolusi.  

Bahagian X rang undang-undang fasal 69 hingga fasal 72 memperkatakan 
mengenai hubungan BNM dengan kerajaan. BNM akan terus menjadi jurubank, penasihat 
dan ejen kewangan kepada kerajaan. 

 Di samping itu, BNM juga boleh memberi pinjaman sementara kepada kerajaan 
atas syarat-syarat tertentu, bahagian ini juga menggariskan prosedur yang perlu diambil 
sekiranya terdapat perbezaan pendapat antara BNM dan Yang Berhormat Menteri 
mengenai dasar berkaitan matlamat utamanya. 

■ 1740 

Bahagian XI, rang undang-undang fasal 73 hingga 78 memperkatakan mengenai 
kuasa-kuasa BNM yang lain. Antaranya, terdapat peruntukan mengenai kuasa-kuasa am 
BNM, kuasa terhad untuk membeli harta tak alih serta perniagaan yang tidak boleh 
diurusniagakan oleh BNM. 

Bahagian XII, rang undang-undang fasal 79 hingga 82 memperkatakan mengenai 
perkara-perkara antarabangsa berkaitan dengan BNM. Antara lainnya yang 
memperuntukkan keanggotaan BNM dan beberapa organisasi antarabangsa serta kuasa 
BNM untuk mengeluarkan peraturan bagi maksud melaksanakan obligasi kerajaan di 
bawah resolusi Majlis Keselamatan Pertubuhan Bangsa-Bangsa Bersatu. 



Bahagian III rang undang-undang fasal 6 hingga fasal 13 mengandungi peruntukan berkaitan dengan hal-hal kewangan Bank Negara Malaysia, termasuklah penubuhan Kumpulan Wang Rizab Am dan pembayaran dividen kepada kerajaan daripada untung bersih BNM. Bahagian IV rang undang-undang fasal 14 hingga 21 mengandungi Peruntukan Tadbir Urus BNM, antaranya ialah penubuhan Lembaga Pengarah yang akan mengawasi urusan BNM dan peruntukan berhubung pelantikan Gabenor dan Timbalan Gabenor. Bahagian V rang undang-undang fasal 22 hingga 26 memperuntukkan fungsi operasi monetari BNM, bahagian ini juga memperuntukkan Penubuhan Jawatankuasa Dasar Monetari, jawatankuasa yang bertanggungjawab untuk merumuskan dasar monetari dan dasar operasinya. Selain daripada itu bahagian ini juga membuat peruntukan bagi penyiaran pernyataan dasar monetari. Bahagian VI Rang Undang-undang, fasal 27 hingga 50, menetapkan kuasa, fungsi dan operasi BNM dalam menggalakkan kestabilan kewangan. Bab 1 mengandungi autoriti BNM dalam mencapai matlamatnya, dalam menggalakkan kestabilan kewangan antaranya termasuklah kuasa untuk mendapatkan maklumat, mengeluarkan perintah, memberi bantuan mudah tunai dan kuasa resolusi. Bab 2 memberi kuasa kepada BNM untuk mengeluarkan peraturan dan garis panduan bagi pasaran wang, pasaran pertukaran asing, atau pasaran bagi terbitan yang berkaitan dengan mata wang, sekuriti dan instrumen kewangan lainnya diniagakan dalam pasaran-pasaran berkenaan. Sementara itu bab tiga berkenaan perkhidmatan kewangan dan fungsi lain termasuklah penubuhan Biro Kredit dan Badan Korporat untuk tujuan tertentu. Bahagian VII rang undang-undang, fasal 51 hingga fasal 60 memperkatakan tentang perniagaan kewangan Islam antara lainnya, bahagian ini menjelaskan mengenai fungsi Majlis Penasihat Syariah dan peranan BNM dalam mempromosi Malaysia sebagai Pusat Kewangan Islam Antarabangsa. Bahagian VIII rang undang-undang fasal 61 hingga fasal 66 memperkatakan mengenai mata wang termasuk dalam bahagian ini, adalah kuasa BNM untuk mengeluarkan mata wang seta menjalankan operasi pertukaran asing. Bahagian IX rang undang-undang fasal 67 hingga 68 memperuntukkan mengenai Rizab Luar Negara, bahagian ini menjelaskan tanggungjawab BNM dalam memegang dan menguruskan untuk mendapatkan maklumat, mengeluarkan perintah, memberi bantuan mudah tunai dan kuasa resolusi. Bahagian X rang undang-undang fasal 69 hingga fasal 72 memperkatakan mengenai hubungan BNM dengan kerajaan. BNM akan terus menjadi jurubank, penasihat dan ejen kewangan kepada kerajaan. Di samping itu, BNM juga boleh memberi pinjaman sementara kepada kerajaan atas syarat-syarat tertentu, bahagian ini juga menggariskan prosedur yang perlu diambil sekiranya terdapat perbezaan pendapat antara BNM dan Yang Berhormat Menteri mengenai dasar berkaitan matlamat utamanya. # 1740. Bahagian XI, rang undang-undang fasal 73 hingga 78 memperkatakan mengenai kuasa-kuasa BNM yang lain. Antaranya, terdapat peruntukan mengenai kuasa-kuasa am BNM, kuasa terhad untuk membeli harta tak alih serta perniagaan yang tidak boleh diurusniagakan oleh BNM. Bahagian XII, rang undang-undang fasal 79 hingga 82 memperkatakan mengenai perkara-perkara antarabangsa berkaitan dengan BNM. Antara lainnya yang memperuntukkan keanggotaan BNM dan beberapa organisasi antarabangsa serta kuasa BNM untuk mengeluarkan peraturan bagi maksud melaksanakan obligasi kerajaan di bawah resolusi Majlis Keselamatan Pertubuhan Bangsa-Bangsa Bersatu.